《水调歌头 天香词》
元代·顾阿瑛

金粟缀仙树，玉露浣人愁。谁道买花载酒，不似少年游。最是宫黄一点，散下天香万斛，来自广寒秋。蝴蝶逐人去，双立凤钗头。向尊前，风满袖，月盈钩。缥缈羽衣天上，遗响遏云流。二十五声秋点，三十六宫夜月，横笛按伊州。同蹑彩鸾背，飞过小红楼。

作者简介：顾阿瑛(1310一1369) 一名德辉，一名瑛，字仲瑛。平江昆山(今属江苏)人。家世豪富，年三十，始读书。筑别业"玉山佳处"，盛冠一时，四方文学士张翥、杨维桢、柯九思、李孝光，方外张雨等，咸主其家。有《玉山璞稿》，存词四首，在集中。